CELEX: 32021R1769
Language: lt
Date: 2021-10-05 00:00:00
Title: Komisijos reglamentas (ES) 2021/1769 2021 m. spalio 5 d. kuriuo su Italijos vėliava plaukiojantiems laivams, kurių bendrasis ilgis yra 18 metrų arba didesnis, bet mažesnis nei 24 metrai, uždraudžiama GFCM 9, 10 ir 11 geografiniuose parajoniuose žvejoti didžiąsias raudonąsias krevetes

2021 10 8   
               
               
                  LT
               
               
                  Europos Sąjungos oficialusis leidinys
               
               
                  L 356/24
               
            
         KOMISIJOS REGLAMENTAS (ES) 2021/1769
         2021 m. spalio 5 d.
         kuriuo su Italijos vėliava plaukiojantiems laivams, kurių bendrasis ilgis yra 18 metrų arba didesnis, bet mažesnis nei 24 metrai, uždraudžiama GFCM 9, 10 ir 11 geografiniuose parajoniuose žvejoti didžiąsias raudonąsias krevetes
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2009 m. lapkričio 20 d. Tarybos reglamentą (EB) Nr. 1224/2009, nustatantį Sąjungos kontrolės sistemą, kuria užtikrinamas bendrosios žuvininkystės politikos taisyklių laikymasis (1), ypač į jo 36 straipsnio 2 dalį,
         kadangi:
         
                     (1)
                  
                  
                     Tarybos reglamentu (ES) 2021/90 (2) nustatomos žvejybos galimybės 2021 metams;
                  
               
                     (2)
                  
                  
                     remiantis Komisijos gauta informacija, su didžiosiomis raudonosiomis krevetėmis susijusios didžiausios leidžiamos žvejybos Bendrosios Viduržemio jūros žvejybos komisijos (GFCM) 9, 10 ir 11 geografiniuose parajoniuose pastangos, 2021 m. taikomos su Italijos vėliava plaukiojantiems arba Italijoje registruotiems laivams, kurių bendrasis ilgis yra 18 metrų arba didesnis, bet mažesnis nei 24 metrai, laikomos išnaudotomis;
                  
               
                     (3)
                  
                  
                     todėl būtina uždrausti tam tikrą tų išteklių grupės žvejybos veiklą,
                  
               PRIĖMĖ ŠĮ REGLAMENTĄ:
         
            1 straipsnis
            Pastangų išnaudojimas
            2021 metams Italijai skirtos didžiausios leidžiamos didžiųjų raudonųjų krevečių išteklių grupės žvejybos GFCM 9, 10 ir 11 geografiniuose parajoniuose pastangos, kaip nurodyta priede, laikomos išnaudotomis nuo tame priede nustatytos dienos.
         
         
            2 straipsnis
            Draudimas
            Nuo priede nustatytos datos su Italijos vėliava plaukiojantiems arba joje registruotiems laivams, kurių bendrasis ilgis yra 18 metrų arba didesnis, bet mažesnis nei 24 metrai, draudžiama vykdyti 1 straipsnyje nurodytos išteklių grupės žvejybos veiklą. Visų pirma draudžiama laivuose laikyti, perkelti, perkrauti arba iškrauti tokių laivų po nurodytos dienos sužvejotas minėtų išteklių žuvis.
         
         
            3 straipsnis
            Įsigaliojimas
            Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. spalio 5 d.
            
               
                  Komisijos vardu
               
               
                  Pirmininkės pavedimu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 343, 2009 12 22, p. 1.
         
            (2)  2021 m. sausio 28 d. Tarybos reglamentas (ES) 2021/90, kuriuo nustatomos 2021 m. tam tikrų žuvų išteklių ir žuvų išteklių grupių žvejybos galimybės, taikomos Viduržemio ir Juodojoje jūrose (OL L 31, 2021 1 29, p. 1).
      
      
         
            PRIEDAS
            
                        Nr.
                     
                     
                        16/TQ90
                     
                  
                        Valstybė narė
                     
                     
                        Italija
                     
                  
                        Žvejybos pastangų grupės kodas
                     
                     
                        EFF2/MED2_TR3
                     
                  
                        Išteklių grupė
                     
                     
                        Didžiosios raudonosios krevetės 9, 10 ir 11 GP
                     
                  
                        Bendrasis atitinkamų laivų ilgis
                     
                     
                        ≥ 18 m ir < 24 m
                     
                  
                        Draudimo data
                     
                     
                        2021 8 15